Source: https://tender-search.com/tender-details/slovensko-presov-diagnosticke-ultrazvukove-pristroje-4/
Timestamp: 2020-05-31 04:06:53+00:00

Document:
Slovensko : Prešov - Diagnostické ultrazvukové prístroje | Fakultná nemocnica s poliklinikou J. A. Reimana v Prešove | Slovensko, Prešov | Predmetom zákazky je prístrojové vyb...
Slovensko : Prešov - Diagnostické ultrazvukové prístroje
Predmetom zákazky je prístrojové vybavenie litotryptiatického centra urologického oddelenia - Ultrazvuk na fúziu MR a US obrazu na biopsiu prostaty pre oddelenie urológie FNsP J. A. Reimana Prešov v počte 1 ks. Predmet zákazky musí byť nový, nepoužívaný a nerepasovaný, v bezchybnom stave a zodpovedať všetkým platným právnym predpisom Slovenskej republiky.
Neoddeliteľnou súčasťou zákazky je doprava predmetu zákazky do dohodnutého miesta dodania, vyloženie v mieste dodania, odovzdanie písomných dokladov potrebných pre nadobudnutie vlastníckeho práva k predmetu zákazky, poskytnutie užívateľskej dokumentácie k predmetu zákazky, uvedenie predmetu zákazky do prevádzky (inštalácia) s vydaním potvrdenia o inštalácii, zaškolenie zdravotníckeho personálu verejného obstarávateľa o správnom užívaní predmetu zákazky s vydaním potvrdenia o zaškolení obsahujúceho menný zoznam zaškoleného zdravotníckeho personálu, ako aj poskytovanie záručných opráv v prípade výskytu vád predmetu zákazky v priebehu záručnej doby. Všetky písomné doklady musia byť vyhotovené v slovenskom jazyku. Podrobné vymedzenie predmetu zákazky tvorí časť B. Opis predmetu zákazky súťažných podkladov.
Minimálna úroveň požadovaná verejným obstarávateľom podľa bodu 3.1:
Uchádzač predloženým zoznamom dodávok tovaru za predchádzajúce tri roky od vyhlásenia verejného obstarávania musí preukázať, že v požadovanom období uskutočnil minimálne jednu dodávku tovaru rovnakého alebo podobného charakteru ako je predmet zákazky. Za dodanie tovaru rovnakého alebo podobného charakteru ako je predmet zákazky sa považuje dodanie ultrazvukových prístrojov. Vyhlásením verejného obstarávania sa rozumie deň uverejnenia oznámenia o vyhlásení verejného obstarávania v európskom vestníku.
3.1 § 34 ods. 1 písm. a) Zoznam dodávok tovaru za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.
3.4 Uchádzač môže v zmysle § 39 zákona o verejnom obstarávaní predbežne nahradiť doklady na preukázanie splnenia podmienok účasti určené verejným obstarávateľom prostredníctvom Jednotného európskeho dokumentu (JED).
3.5 Vyžaduje sa predloženie/zaslanie skenov originálov alebo úradne overených kópií všetkých dokladov preukazujúcich splnenie podmienok účasti.
Upozornenie: Verejný obstarávateľ nemá oprávnenie získavať údaje podľa § 32 ods. 3 zákona o verejnom obstarávaní. Úrad pre verejné obstarávanie zverejnil Všeobecné metodické usmernenie č.11/2019 k preukazovaniu novelizovanej podmienky účasti týkajúcej sa osobného postavenia podľa § 32 ods. 1 písm. b) a c) zákona o verejnom obstarávaní. V zmysle uvedeného v prípade, ak hospodársky subjekt zapísaný v zozname hospodárskych subjektov (ZHS) podľa zákona o verejnom obstarávaní v znení účinnom do 1. decembra 2019 nebude mať v čase preverovania splnenia podmienky účasti podľa § 32 ods. 1 písm. b) a c) zákona o verejnom obstarávaní vykonanú aktualizáciu v ZHS, verejný obstarávateľ z dôvodu, že nemá oprávnenie získavať údaje z informačných systémov verejnej správy, bude doplnenie príslušného dokladu požadovať od uchádzača (zapísaného v ZHS).
Elektronická aukcia sa bude vykonávať prostredníctvom certifikovaného softvéru EVOB na internetovej adrese http://www.dev.verejneaukcie.sk/. Bližšie informácie sú uvedené v súťažných podkladoch.
Fakultná nemocnica s poliklinikou J.A. Reimana Prešov, Hollého 14, 081 81 Prešov, SLOVENSKO, budova riaditeľstva, zasadačka na prízemí.
Otváranie ponúk bude v súlade § 54 ods. 3 zákona o verejnom obstarávaní neverejné, t.j. vykonané bez účasti uchádzačov, ktorí predložili ponuku v lehote na predkladanie ponúk. Zápisnica z otvárania ponúk sa uchádzačom neposiela.
V súlade s § 20 zákona o verejnom obstarávaní sa komunikácia medzi verejným obstarávateľom a záujemcami/uchádzačmi uskutočňuje v tomto verejnom obstarávaní elektronickou formou, ktorá zabezpečí trvalé zachytenie ich obsahu prostredníctvom systému Eranet dostupného na adrese: https://fnsppresov.eranet.sk (ďalej len Eranet), ktorý spĺňa všetky požiadavky stanovené v ustanoveniach § 20 zákona o verejnom obstarávaní.
Súťažné podklady vrátane ich doplnení a vysvetlení sú záujemcom prístupné bezodplatne, neobmedzene, úplným a priamym prístupom na URL adrese: https://fnsppresov.eranet.sk/#/tenderPublicDetails/71. O záujemcoch, ktorí si prevezmú súťažné podklady bez prihlásenia verejný obstarávateľ nemá evidenciu - o zverejnení doplňujúcich informácií a vysvetlení nebudú informovaní. Verejný obstarávateľ preto záujemcom odporúča, aby si súťažné podklady stiahli až po zaregistrovaní a prihlásení sa do systému.
Vygenerovaná verzia JED-u vo formáte .xml umožňujúca jeho vypĺňanie tvorí Prílohu č. 4 súťažných podkladov. Úrad pre verejné obstarávanie zverejnil manuál s vysvetlením k vypĺňaniu JEDu:
https://www.uvo.gov.sk/jednotny-europsky-dokument-pre-verejne-obstaravanie-602.html. Postup vyplnenia JED prostredníctvom bezplatnej služby Európskej komisie poskytujúcej elektronickú verziu JED je popísaný v Príručke k elektronickej službe na vyplnenie a opätovné použitie Jednotného európskeho dokumentu, ktorá je dostupná na webovom sídle úradu na adrese: https://www.uvo.gov.sk/jednotny-europsky-dokument-pre-verejne-obstaravanie-602.html.
Verejný obstarávateľ stanovuje, že uchádzač môže v časti IV. JED-u uviesť tzv. globálny údaj pre preukázanie splnenia podmienok účasti bez toho, aby musel vyplniť iné oddiely časti IV. Postačuje, keď uchádzač uvedie nasledovné: - "Spĺňa požadované podmienky účasti Áno".
Zábezpeka sa požaduje vo výške 5 000,00 EUR. Podrobné informácie o zložení a vrátení zábezpeky sú uvedené v súťažných podkladoch.
Minimálne technické požiadavky na používanie informačného systému Eranet: OS MS Win 7 a vyššie, Android, iOS7,Linux; Aktuálne verzie internetového prehliadača iE 10 a vyššie, MS Edge, Firefox 32+ a vyššie, Chrome 40+ a vyššie; ďalšie požiadavky: prístup na internet, zapnutie JavaScript, zapnuté Cookies.
áno Main CPV code 33124120
Ing. Žofia Kočanová
Tenderer contact: +421 517011060
EUR 169,320
Fakultná nemocnica s poliklinikou J. A. Reimana Prešov, Hollého 14, 081 81 Prešov, SLOVENSKO, oddelenie urológie.
United Kingdom : Wolverhampton - Education and training services
Ireland : Castletroy - Agricultural machinery
United Kingdom : Edinburgh - Health services

References: § 34
 § 39
 § 32
 § 32
 § 32
 § 54
 § 20
 § 20